डेयरी उद्योग जिसे वर्तमान समय मे भारत का स्पेशलाइज्ड क्षेत्र माना जाता है। इसके तहत डेयरी प्रोडक्ट इनकी प्राप्ति, संचय, प्रसंस्करण और वितरण शामिल है। इसमें मुख्य रोजगार उत्पादन और प्रसंस्करण के क्षेत्र में है। उत्पादन प्रक्रिया के तहत दूध का संग्रह दुग्ध उत्पादक पशुओं की देखरेख आदि माने जाते हैं। उत्पादन प्रक्रिया के सुचारू प्रबंधन के लिए डेयरी वैज्ञानिक को की सेवाएं ली जाती हैं। ये वैज्ञानिक दुग्ध उत्पादन की मात्राए गुणवत्ताएवं पोषक तत्वों का मूल्यांकन एवं विभिन्न प्रकार के चारे और पर्यावरण परिस्थितियों के इस पर पड़ने वाले प्रभाव का निर्धारण करते हैं। ये डेयरी उत्पादक पशुओं के प्रबंधनए प्रजनन आदि पर शोध करते हैं। प्रसंस्करण का क्षेत्र वितरण या डेयरी उत्पादों के रूपांतरण से जुड़ा है। दुग्ध के प्लांट तक पहुंचने के बाद प्रसंस्करण का काम शुरू होता है। डेयरी तकनीक मुख्तय: प्रसंस्करण के तकनीकी और क्वालिटी कंट्रोल पक्ष से संबंधित तकनीक उत्पाद संरक्षण तथा दुग्ध के उपयोग को विकसित करने की तकनीक से भी संबंधित मानी जाती है। पारंपरिक तौर पर डेयरी टेक्नोलॉजी पशु चिकित्सा विज्ञान एवं पशुपालन के पाठयक्रम का हिस्सा था, लेकिन अब इसमें विविधता आ चुकी है और ऐसे कई संस्थान स्थापित हो चुके हैं जो डेयरी टेक्नोलॉजी के तहत डिप्लोमा, स्नातक और स्नातकोत्तर स्तर के पाठयक्रम संचालित कर रहे हैं। कई कृषि विश्वविद्यालय बी.एससी. के स्तर पर डेयरी साइंस को एक वोकेशनल विषय के रूप में पढ़ाते हैं। राज्य के करनाल में स्थित नेशनल डेयरी रिसर्च इंस्टीटयूट में डेयरी उद्योग से संबंधित व्यावसायिक कोर्स कराए जाते हैं ।